Adolph Coors III

Der **Adolph Coors III** (12. Januar 1915 z Golden i der USA; † 9. Februar 1960 z Morrison i der USA) isch ds Grosschind vom Adolph Coors u der Erbe vo der Coors Bwing Company ere Bierbrauerei gsi.

## Läbe u Karriere
Der Coors isch am 12. Januar 1915 als Sohn vo der Alice May (e geboreni Kischtler 1885-1970) u em Adolph Coors II gebore worde. Är het d Phillips Exeter Akademy z New Hamposhire bsuecht. Wi sy Vater u sy jünger Brüetsch der Joseph Coors het ou är a der Cornell Universität studiert. Dert isch är Presidänt vo der Quill u Dagger Gsellschaft gsi u Mitgliid vo der Kappa Alpha Gsellschaft. Der Coors isch ou Baskertballer gsi, allerdings nid Profimässig. Zum Zytpunkt vo sym Tod isch är CEO u Vorstandsvorsitzende vo der Coors Brewing Company z Golden in Colorado gsi. Im Novämber 1940 het der Coors d Mary Urquhart Grant ghürate. Ds Paar het zäme vier Chind gha. Näbscht em Joseph Coors het der Adolph Coors III no e Brüetsch gha u zwar der William Coors. Dä isch äbefalls jünger gsi als der Adolph Coors III

## Früechere Entfüehrigsversuech
Bereits vor em 9. Februar 1960 isch versuecht worde, es Familiemitgliid z entfüehre. Da hätti der Vater vom Adolph Coors III der Adolph Coors II sölle Entfüehrt wärde. Im Gägesatz zum Adolph Coors III isch der Adolph Coors II läbig dervo cho.

## Entfüehrig

Am 9. Februar 1960 isch der Adolph Coors uf em Wäg zur Arbeit bi mene gscheiterete Entfüehrigsversuch, uf der Truthahn Bach Brügg (Turkey Creek Bridge uf änglisch) i der Neechi vo Morrison Colorado, ermordet worde. Der Joseph Corbett junior sy Mörder, isch dervo cho, ohni das ne öpper het gseht.

E Milchmaa het du am Morge vom 9. Februar ds Outo vom Coors, e International Travelall, gfunde. Ds Outo isch läär uf der Brügg gstande u ds Outoradio isch ygschalte gsi. D Polizei het ds Outo als das vom Aldolph Coors identiviziert. De hei si der Bereich rundum ds Outo untersuecht. Der bi wird der Huet, d Brülle, es Brülleglas u e Bluetfläcke gfunde. Ei Tag später het d Poscht der Frou vom Coors, der Mary, es Erpresserschrybe bracht. I däm isch gstande das si 500.000 US-Doller söll zale damit ihre Maa wider Frei chunnt. D Entfüehrer wärde sech de wider mälde. D Entfüehrer vom Adolph Coors hei sech aber nümm gmäldet. Ds FBI het du d Ermittlige zur Entfüehrig über no. Ds Erpresserschrybe isch undersuecht worde u me het usegfunde das der Schrifttyp nur vo zwöi Schrybmaschinehärsteller verwändet wird. Nämlech vo der Hermes i der Schwyz u der Royal z Holland. D Zahle vo de beide Schrybmaschinene lö sech ganz liecht la underscheide. Darum isch der Sachverständig ou druuf cho das nid e Hermes sondern e Royalligt bruucht worden isch um d Lösegäldvorderig z formuliere. Die Schrybmaschine isch 1955 uf e Markt cho u isch z Leiden z Holland boue worde. D Suechi nach em Coors u sym Agryfer isch di gröschti FBI-Aktion gsi sit der Entfüehrig vom Lindbergh-Baby. D Erfahrige rundum d Entfüehrig vom Lindbergh-Baby isch ou der grund gsi, wiso das ds FBI der Fall Coors überno het.

Am 11. Septämber 1960 isch der Wanderer Edward Lee Greene junior i de Rocky Mountens uf ne Hose gstosse wo irgend öpper het fort gschosse gha u het im Hosesack es Sackmässer mit de Initiale “ACIII” gfunde. Am 15. Septämber 1960 isch in ere abglägne Gägend i der Neechi vom Pikes Peak ds Hemmli vom Coors u sy Schädel gfunde worde.

Es isch du e Züüge uf toucht, wo verzellt het, das är am Tag wo der Coors verschwunden isch bi der Brügg e gälbe Merkur us em 1951i gseh het, wo uf em Nummereschild irgendwo d Buechschtabe AT u die beide Zale 62 i der Kombination het gha. D Beschrybig het e mene Outo entsproche wo uf ere Abfalldeponie z Atlantic City, in New Jersey isch gfunde worde. Das Outo isch azünd worde. D Ermittler hei das Outo uf ene Ywohner vo Colorado chönne zrügg füehre, wo Walter Osborn gheisse het. Dä isch ei Tag nach der Entfüehrig vom Coors us syre Wohnig z Denver uszoge. Der Name Walter Osborn isch e Alias Name gsi für e Corbett u das het ds FBI du sehr schnäll use gfunde. Ufgrund vo der internationale Brisanz vo däm Fall, het ds Magazin *[[Reader’s Digest]]* d Bilder vom Corbett veröffendlecht. Zwee Nachbere vom Corbett wo a sym neue Wohnort ds Vancorver wohne erchenne ne sofort. So het är chönne verhaftet wärde.

Das keini Züüge bim überfall gä het, het d Staatsawaltschaft ihre der Fall uf Inizien u forensischi Bewyse müesse ufboue. D Arbeitskollege vom Corbett hei ghört das är über ne Plan gredt het, wo’s um mehreri Milione Doller gängi. Zudäm het me nid nur chönne feststelle weli Schrybmaschine für d Lösegäldforderig isch bruucht worde, me het sogar z Gschäft gfunde wo em Corbett d Schrybmaschine vier Mönet vor der Tat verchouft het. Der Mitarbeiter wo d Schrybmaschine verchouft het, het der Corbett als cheufer wider erchennt. Der gröschti Bewys het aber ds Outo vom Corbett gliferet. Am gälbe Merkur het me nämlech Dräck gfunge D Ermittler hei der Wäg vom Outo chönne zrügg verfolge, i däm si i der Dräck analysiert u dert drinne sälteni Mineralie us rosa Fäldspat u Granit gfunde hei. Das het’s nur i däre gägend gä wo me em Coors syni Lyche gfunde het. Der Corbett isch am 29. März 1961 wägem ne Mord erschte Grads zu nere läbeslange Haft im Staatsgfängnis verurteilt worde. Das bim Mord keiner Züüge gäh het us in Colorado es Gsetz gä het, das me niemer zum Tod darf verurteile we's bim ne Mord keiner Züüge gä het, isch Läbeslang d Höchststraf gsi. Är isch 1980 wäge gueter Füehrig uf Bewährig freigla worde u het bis zu syr Pasionierig bi der Heilsarmee als Laschtwagefahrer gschaffet. Är isch im Ouguscht 2009 mit 80i gstorbe. Är het Sälbstmord begange. Är het ungefähr 10 Meile vo däm Ort ewäg gläbt woner der Coors umbracht het. Am glychen Ort woner gläbt het, het är sech du ou sälber umbracht.

## Erbe
Der Adolph Coors isch begeischterete Schifahrer gsi u isch 1998 i d Colorado Ski u Snowboard Hall fo Fame ufgno worde.

## Filme
D Entfüehrig isch am 25. April 2007 i der Seri Forensic Files i der Episode “Bitter Brew" usgstrahlt worde. Am Mittwuch am 3. Dezämber 2008 isch die Folg zäme mit ere andere Folg i der Episode Bis zum Bitterschte Ändi in Medical Detectives uf VOX usgstrahlt worde. Das isch die dütsch sprachigi Version vo Forensic Files.

## Literatur
* Jett, Philip. *[http://www.philipjett.com/books/deathofanheir.php Der Tod eines Erben: Adolph Coors III und der Mord, der eine amerikanische Brauereidynastie erschütterte]* New York: St. Martin's Press, 2017. ISBN 978-1250111807

## Lueg ou
* Lischte vo de Entfüehrige
*Lischte vo de glöste Fäll mit vermisste Persone

## Quelle